ddrg/super_eurlex huggingface dataset:
Διορθωτικό στη συμφωνία μεταξύ της Ευρωπαϊκής Ένωσης και της Δημοκρατίας του Τιμόρ-Λέστε σχετικά με την απαλλαγή από την υποχρέωση θεώρησης για βραχεία διαμονή

( Επίσημη Εφημερίδα της Ευρωπαϊκής Ένωσης L 173 της 3ης Ιουλίου 2015 )

Στη σελίδα 6:

αντί:

«Съставено в Брюксел на двадесет и осми май две хиляди и петнадесета година.

Hecho en Bruselas, el veintiocho de mayo de dos mil quince.

V Bruselu dne dvacátého osmého května dva tisíce patnáct.

Udfærdiget i Bruxelles den otteogtyvende maj to tusind og femten.

Geschehen zu Brüssel am achtundzwanzigsten Mai zweitausendfünfzehn.

Kahe tuhande viieteistkümnenda aasta maikuu kahekümne kaheksandal päeval Brüsselis.

Έγινε στις Βρυξέλλες, στις είκοσι οκτώ Μαΐου δύο χιλιάδες δεκαπέντε.

Done at Brussels on the twenty-eighth day of May in the year two thousand and fifteen.

Fait à Bruxelles, le vingt-huit mai deux mille quinze.

Sastavljeno u Bruxellesu dvadeset osmog svibnja dvije tisuće petnaeste.

Fatto a Bruxelles, addì ventotto maggio duemilaquindici.

Briselē, divi tūkstoši piecpadsmitā gada divdesmit astotajā maijā.

Priimta du tūkstančiai penkioliktų metų gegužės dvidešimt aštuntą dieną Briuselyje.

Kelt Brüsszelben, a kétezer-tizenötödik év május havának huszonnyolcadik napján.

Magħmul fi Brussell, fit-tmienja u għoxrin jum ta' Mejju tas-sena elfejn u ħmistax.

Gedaan te Brussel, de achtentwintigste mei tweeduizend vijftien.

Sporządzono w Brukseli dnia dwudziestego ósmego maja roku dwa tysiące piętnastego.

Feito em Bruxelas, em vinte e oito de maio de dois mil e quinze.

Întocmit la Bruxelles la douăzeci și opt mai două mii cincisprezece.

V Bruseli dvadsiateho ôsmeho mája dvetisícpätnásť.

V Bruslju, dne osemindvajsetega maja leta dva tisoč petnajst.

Tehty Brysselissä kahdentenakymmenentenäkahdeksantena päivänä toukokuuta vuonna kaksituhattaviisitoista.

Som skedde i Bryssel den tjugoåttonde maj tjugohundrafemton.»
Συμφωνηθέντα πρακτικά

μεταξύ της Ευρωπαϊκής Κοινότητας και της Ομοσπονδιακής Δημοκρατίας της Βραζιλίας

Διαπραγματεύσεις δυνάμει του άρθρου XXVIII της ΓΣΔΕ του 1994 για την τροποποίηση των παραχωρήσεων που προβλέπονται για τα πουλερικά στον πίνακα CXL της ΕΚ που προσαρτάται στη ΓΣΔΕ του 1994.

Στο πλαίσιο των διαπραγματεύσεων μεταξύ της Ευρωπαϊκής Κοινότητας (στο εξής "ΕΚ") και της Ομοσπονδιακής Δημοκρατίας της Βραζιλίας (στο εξής "Βραζιλία") δυνάμει του άρθρου XXVIII της ΓΣΔΕ του 1994 για την τροποποίηση των παραχωρήσεων που προβλέπονται για τα πουλερικά στον πίνακα CXL της ΕΚ που προσαρτάται στη Γενική Συμφωνία Δασμών και Εμπορίου του 1994 (ΓΣΔΕ του 1994), οι αντιπροσωπείες της Επιτροπής των Ευρωπαϊκών Κοινοτήτων και της Βραζιλίας κατέληξαν στη συμφωνία που συνοψίζεται κατωτέρω.

Οι αντιπροσωπείες της Επιτροπής των Ευρωπαϊκών Κοινοτήτων και της Βραζιλίας θα υποβάλουν τη συμφωνία αυτή για έγκριση στις αντίστοιχες αρχές τους.

1. Παγιοποιημένοι δασμοί: ο παγιοποιημένος δασμός για τα προϊόντα που υπάγονται στους κωδικούς 02109020 (νυν 02109939), 160231 και 16023219 ανέρχεται σε 1300 EUR/τόνο, 1024 EUR/τόνο και 1024 EUR/τόνο αντιστοίχως.

2. Δασμολογικές ποσοστώσεις: η ΕΚ θα ανοίξει τις ακόλουθες ετήσιες δασμολογικές ποσοστώσεις:

α) για τα προϊόντα που υπάγονται στον κωδικό 02109020 ("αλατισμένα"), ποσόστωση 264245 τόνων, εκ των οποίων 170807 τόνοι θα παραχωρηθούν στη Βραζιλία. Εντός της ποσόστωσης θα εφαρμόζεται δασμολογικός συντελεστής 15,4 % κατ’ αξία·

β) για τα προϊόντα που υπάγονται στον κωδικό 160231 ("γαλοπούλα"), ποσόστωση 103896 τόνων, εκ των οποίων 92300 τόνοι θα παραχωρηθούν στη Βραζιλία. Εντός της ποσόστωσης θα εφαρμόζεται δασμολογικός συντελεστής 8,5 % κατ’ αξία·

γ) για τα προϊόντα που υπάγονται στον κωδικό 16023219 ("ψημένα"), ποσόστωση 250953 τόνων, εκ των οποίων 79477 τόνοι θα παραχωρηθούν στη Βραζιλία. Εντός της ποσόστωσης θα εφαρμόζεται δασμολογικός συντελεστής 8 % κατ’ αξία.

3. Οι εισαγωγές στα πλαίσια των δασμολογικών ποσοστώσεων που αναφέρονται στην παράγραφο 2 θα πραγματοποιούνται βάσει των πιστοποιητικών καταγωγής που θα εκδίδουν, χωρίς διακρίσεις, οι αρμόδιες αρχές της Βραζιλίας.

4. Οι παραχωρήσεις που προβλέπονται στην παρούσα συμφωνία θα υπόκεινται στους κανόνες που θα συμφωνηθούν ενδεχομένως στο πλαίσιο του αναπτυξιακού προγράμματος της Ντόχα του ΠΟΕ.

5. Η κατανομή των όγκων των ποσοστώσεων μεταξύ των χωρών που έχουν συμφέρον κύριου ή σημαντικού προμηθευτή θα διέπεται από τις γενικές αρχές του άρθρου XIII της ΓΣΔΕ. Οι παραχωρήσεις που ενδέχεται να προκύψουν από την εφαρμογή των αρχών αυτών δεν θα είναι λιγότερο ευνοϊκές από τις διαπραγματευθείσες στο πλαίσιο της παρούσας συμφωνίας.

6. Τα δύο μέρη δεσμεύονται να εφαρμόσουν τις διατάξεις της παρούσας συμφωνίας το ταχύτερο δυνατό, σύμφωνα με τις εσωτερικές τους διαδικασίες.

7. Τη αιτήσει εκατέρου των μερών της παρούσας συμφωνίας, θα πραγματοποιούνται διαβουλεύσεις με αντικείμενο την εφαρμογή της παρούσας συμφωνίας.

Έγινε στις Βρυξέλλες, στις είκοσι εννέα Μαΐου δύο χιλιάδες επτά.

Για την Ευρωπαϊκή Κοινότητα

+++++ TIFF +++++

Για την Ομοσπονδιακή Δημοκρατία της Βραζιλίας

+++++ TIFF +++++

--------------------------------------------------
Συμφωνία υπό μορφή ανταλλαγής επιστολών

μεταξύ της Ευρωπαϊκής Κοινότητας και της Δημοκρατίας της Χιλής σχετικά με τροποποιήσεις του προσαρτήματος VI της συμφωνίας για το εμπόριο οίνου που προσαρτάται στη συμφωνία σύνδεσης μεταξύ της Ευρωπαϊκής Κοινότητας και των κρατών μελών της, αφενός, και της Δημοκρατίας της Χιλής, αφετέρου

ΕΠΙΣΤΟΛΗ αριθ. 1

Επιστολή της Ευρωπαϊκής Κοινότητας

Βρυξέλλες, 24 Απριλίου 2006

Κύριε,

Έχω την τιμή να αναφερθώ στις συσκέψεις με αντικείμενο τεχνικές προσαρμογές, που έλαβαν χώρα σύμφωνα με το άρθρο 29 παράγραφος 2 της συμφωνίας για το εμπόριο οίνου που προσαρτάται στη συμφωνία σύνδεσης μεταξύ της Ευρωπαϊκής Κοινότητας και των κρατών μελών της, αφενός, και της Δημοκρατίας της Χιλής, αφετέρου, της 18ης Νοεμβρίου 2002, το οποίο προβλέπει ότι τα συμβαλλόμενα μέρη δύνανται, με κοινή συναίνεση, να τροποποιήσουν προσαρτήματα της εν λόγω συμφωνίας προκειμένου να ληφθούν υπόψη τροποποιήσεις των νόμων και κανονισμών των συμβαλλομένων μερών.

Κατά τις συσκέψεις αυτές εξήχθη το συμπέρασμα ότι ορισμένα χιλιανά εμπορικά σήματα τα οποία συμπίπτουν με τις κοινοτικές γεωγραφικές ενδείξεις πρέπει να ενσωματωθούν στο προσάρτημα VI (Κατάλογος εμπορικών σημάτων που αναφέρονται στο άρθρο 7).

Κατόπιν αυτού, έχω την τιμή να σας προτείνω την αντικατάσταση του προσαρτήματος VI της συμφωνίας για το εμπόριο οίνου από το προσάρτημα που επισυνάπτεται στην παρούσα επιστολή, με ισχύ από σήμερα.

Παρακαλώ να μου επιβεβαιώσετε ότι η κυβέρνησή σας συμφωνεί με το περιεχόμενο της παρούσας επιστολής.

Με εξαιρετική εκτίμηση,

Εξ ονόματος της Ευρωπαϊκής Κοινότητας

Mariann Fischer Boel

ΕΠΙΣΤΟΛΗ αριθ. 2

Επιστολή της Χιλής

Βρυξέλλες, 24 Απριλίου 2006

Κυρία,

Έχω την τιμή να σας γνωστοποιήσω την παραλαβή της σημερινής σας επιστολής, η οποία έχει ως εξής:

"Έχω την τιμή να αναφερθώ στις συσκέψεις με αντικείμενο τεχνικές προσαρμογές, που έλαβαν χώρα σύμφωνα με το άρθρο 29 παράγραφος 2 της συμφωνίας για το εμπόριο αλκοολούχων και αρωματισμένων ποτών που προσαρτάται στη συμφωνία σύνδεσης μεταξύ της Ευρωπαϊκής Κοινότητας και των κρατών μελών της, αφενός, και της Δημοκρατίας της Χιλής, αφετέρου, της 18ης Νοεμβρίου 2002, το οποίο προβλέπει ότι τα συμβαλλόμενα μέρη δύνανται, με κοινή συναίνεση, να τροποποιήσουν προσαρτήματα της εν λόγω συμφωνίας προκειμένου να ληφθούν υπόψη τροποποιήσεις των νόμων και κανονισμών των συμβαλλομένων μερών.

Κατά τις συσκέψεις αυτές εξήχθη το συμπέρασμα ότι ορισμένα χιλιανά εμπορικά σήματα τα οποία συμπίπτουν με τις κοινοτικές γεωγραφικές ενδείξεις πρέπει να ενσωματωθούν στο προσάρτημα VI (Κατάλογος εμπορικών σημάτων που αναφέρονται στο άρθρο 7).

Κατόπιν αυτού, έχω την τιμή να σας προτείνω την αντικατάσταση του προσαρτήματος VI της συμφωνίας για το εμπόριο οίνου από το προσάρτημα που επισυνάπτεται στην παρούσα επιστολή, με ισχύ από σήμερα.

Παρακαλώ να μου επιβεβαιώσετε ότι η κυβέρνησή σας συμφωνεί με το περιεχόμενο της παρούσας επιστολής."

.

Έχω την τιμή να σας πληροφορήσω ότι η Δημοκρατία της Χιλής συμφωνεί με το περιεχόμενο της επιστολής αυτής.

Με εξαιρετική εκτίμηση,

Εξ ονόματος της Δημοκρατίας της Χιλής

Oscar Alcamán Riffo

--------------------------------------------------
Συμφωνία

μεταξύ της Ευρωπαϊκής Κοινότητας και του Βασιλείου της Νορβηγίας για την επανεξέταση του ύψους της χρηματοδοτικής συνεισφοράς της Νορβηγίας που προβλέπεται στη συμφωνία μεταξύ της Ευρωπαϊκής Κοινότητας και του Βασιλείου της Νορβηγίας για τη συμμετοχή της Νορβηγίας στις εργασίες του Ευρωπαϊκού Κέντρου Παρακολούθησης Ναρκωτικών και Τοξικομανίας (ΕΚΠΝΤ)

Η ΕΥΡΩΠΑΪΚΗ ΚΟΙΝΟΤΗΤΑ, (αποκαλουμένη εφεξής "Κοινότητα")

αφενός,

ΚΑΙ ΤΟ ΒΑΣΙΛΕΙΟ ΤΗΣ ΝΟΡΒΗΓΙΑΣ (αποκαλουμένη εφεξής "Νορβηγία")

αφετέρου,

ΥΠΕΝΘΥΜΙΖΟΝΤΑΣ τη συμφωνία μεταξύ της Ευρωπαϊκής Κοινότητας και του Βασιλείου της Νορβηγίας για τη συμμετοχή της Νορβηγίας στις εργασίες του Ευρωπαϊκού Κέντρου Παρακολούθησης Ναρκωτικών και Τοξικομανίας (ΕΚΠΝΤ) που υπεγράφη την 19η Οκτωβρίου 2000, και τέθηκε σε ισχύ την 1η Ιανουαρίου 2001, και το άρθρο 5 που καθορίζει τη χρηματοδοτική συνεισφορά της Νορβηγίας στις εργασίες του ΕΚΠΝΤ,

ΕΧΟΝΤΑΣ ΥΠΟΨΗ ότι η Νορβηγία έχει ζητήσει την επανεξέταση της χρηματοδοτικής της συνεισφοράς στις εργασίες του ΕΚΠΝΤ, ενόψει της διεύρυνσης της Ευρωπαϊκής Ένωσης,

ΑΠΟΦΑΣΙΣΑΝ ΝΑ ΣΥΝΑΨΟΥΝ ΤΗΝ ΠΑΡΟΥΣΑ ΣΥΜΦΩΝΙΑ:

Άρθρο 1

Το άρθρο 5 της συμφωνίας μεταξύ της Ευρωπαϊκής Κοινότητας και του Βασιλείου της Νορβηγίας για τη συμμετοχή της Νορβηγίας στις εργασίες του ΕΚΠΝΤ αντικαθίσταται από το ακόλουθο κείμενο:

"Άρθρο 5

Η Νορβηγία καταβάλλει χρηματοδοτική συνεισφορά στις δραστηριότητες του Κέντρου σύμφωνα με τις διατάξεις που θεσπίζονται στο παράρτημα της παρούσας συμφωνίας, το οποίο αποτελεί αναπόσπαστο τμήμα της".

Άρθρο 2

Το παράρτημα της παρούσας συμφωνίας καθίσταται παράρτημα της συμφωνίας μεταξύ της Ευρωπαϊκής Κοινότητας και του Βασιλείου της Νορβηγίας για τη συμμετοχή της Νορβηγίας στις εργασίες του ΕΚΠΝΤ.

Ο τύπος που καθορίζεται στο παράρτημα εφαρμόζεται στον υπολογισμό της χρηματοδοτικής συνεισφοράς της Νορβηγίας στον προϋπολογισμό του ΕΚΠΝΤ από την αρχή του έτους κατά το οποίο αρχίζει να ισχύει η παρούσα συμφωνία.

Άρθρο 3

Η παρούσα συμφωνία αρχίζει να ισχύει την πρώτη ημέρα του δεύτερου μήνα που έπεται της ημερομηνίας παραλαβής της τελευταίας διπλωματικής επιστολής η οποία επιβεβαιώνει ότι πληρώθηκαν οι νομικές προϋποθέσεις του αντίστοιχου συμβαλλόμενου μέρους σχετικά με την έναρξη ισχύος της συμφωνίας.

--------------------------------------------------

ΠΑΡΑΡΤΗΜΑ

Χρηματοδοτική συνεισφορά της Νορβηγίας

1. Για να ληφθούν υπόψη οι πιθανές μελλοντικές διευρύνσεις της Ευρωπαϊκής Ένωσης και να αποφευχθούν οι περαιτέρω προσαρμογές, ο τύπος υπολογισμού της συνεισφοράς της Νορβηγίας είναι ο ακόλουθος:

Ύψος της κοινοτικής επιχορήγησης, εξαιρουμένης της χρηματοδότησης του Reitox/(αριθμός κρατών μελών της Ευρωπαϊκής Ένωσης + 1) –10 %.

2. Ανεξαρτήτως του αριθμού των κρατών μελών της Ένωσης, η χρηματοδοτική συνεισφορά της Νορβηγίας δεν πρέπει να είναι κατώτερη ποσού ύψους 271000 ευρώ (τιμή 2004). Το ποσό αυτό αντιστοιχεί στο κόστος της διεύρυνσης ανά χώρα, όπως υπολογίστηκε από το ΕΚΠΝΤ το 2001. Το ποσό αυτό θα αποτελεί, κάθε έτος, αντικείμενο τεχνικής προσαρμογής σε συνάρτηση με την εξέλιξη των τιμών και του ακαθαρίστου εθνικού εισοδήματος (ΑΕΕ) της Ευρωπαϊκής Ένωσης.

--------------------------------------------------
22004A0320(02)

Συμφωνία υπο μορφή ανταλλαγής επιστολών σχετικά με τη σύναψη συμφωνίας σταθεροποίησης και σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Πρώην Γιουγκοσλαβικής Δημοκρατίας της Μακεδονίας, αφετέρου



Επίσημη Εφημερίδα αριθ. L 084 της 20/03/2004 σ. 0003 - 0012
Συμφωνία υπό μορφήν ανταλλαγής επιστολών

σχετικά με την προσωρινή εφαρμογή πρωτοκόλλου για τον καθορισμό των αλιευτικών δυνατοτήτων και του χρηματικού ανταλλάγματος που προβλέπονται στη συμφωνία μεταξύ της Ευρωπαϊκής Οικονομικής Κοινότητας και της κυβέρνησης της Δημοκρατίας της Γουινέας-Μπισάου για την αλιεία στα ανοικτά των ακτών της Γουινέας-Μπισάου για την περίοδο από τις 16 Ιουνίου 2001 έως τις 15 Ιουνίου 2006

A. Επιστολή της κυβέρνησης της Δημοκρατίας της Γουινέας Μπισάου

Κύριε,

Αναφερόμενος στο πρωτόκολλο που μονογραφήθηκε στις 30 Μαΐου 2001, για τον καθορισμό των αλιευτικών δυνατοτήτων και του χρηματικού ανταλλάγματος για την περίοδο από τις 16 Ιουνίου 2001 έως τις 15 Ιουνίου 2006, έχω την τιμή να σας γνωρίσω ότι η κυβέρνηση της Δημοκρατίας της Γουινέας-Μπισάου προτίθεται να εφαρμόσει προσωρινά το πρωτόκολλο αυτό από τις 16 Ιουνίου 2001, έως ότου τεθεί σε ισχύ σύμφωνα με το άρθρο 9, υπό την προϋπόθεση ότι η Κοινότητα προτίθεται να πράξει το ίδιο.

Εξυπακούεται ότι, στην περίπτωση αυτή, η καταβολή της πρώτης ετήσιας δόσης του χρηματικού ανταλλάγματος που καθορίζεται στο άρθρο 2 του πρωτοκόλλου πρέπει να πραγματοποιηθεί πριν από τις 15 Ιανουαρίου 2002.

Παρακαλώ να μου επιβεβαιώσετε ότι η Κοινότητα συμφωνεί με την εν λόγω προσωρινή εφαρμογή.

Με εξαιρετική εκτίμηση,

Για την κυβέρνηση της Δημοκρατίας της Γουινέας-Μπισάου

B. Επιστολή της Κοινότητας

Κύριε,

Έχω την τιμή να σας γνωρίσω ότι έλαβα σημερινή επιστολή σας η οποία έχει ως εξής: "Αναφερόμενος στο πρωτόκολλο που μονογραφήθηκε στις 30 Μαΐου 2001, για τον καθορισμό των αλιευτικών δυνατοτήτων και του χρηματικού ανταλλάγματος για την περίοδο από τις 16 Ιουνίου 2001 έως τις 15 Ιουνίου 2006, έχω την τιμή να σας γνωρίσω ότι η κυβέρνηση της Δημοκρατίας της Γουινέας-Μπισάου προτίθεται να εφαρμόσει προσωρινά το πρωτόκολλο αυτό από τις 16 Ιουνίου 2001, έως ότου τεθεί σε ισχύ σύμφωνα με το άρθρο 9, υπό την προϋπόθεση ότι η Κοινότητα προτίθεται να πράξει το ίδιο.

Εξυπακούεται ότι, στην περίπτωση αυτή, η καταβολή της πρώτης ετήσιας δόσης του χρηματικού ανταλλάγματος που καθορίζεται στο άρθρο 2 του πρωτοκόλλου πρέπει να πραγματοποιηθεί πριν από τις 15 Ιανουαρίου 2002.

Παρακαλώ να μου επιβεβαιώσετε ότι η Κοινότητα συμφωνεί με την εν λόγω προσωρινή εφαρμογή."

Έχω την τιμή να σας επιβεβαιώσω ότι η Κοινότητα συμφωνεί με την εν λόγω προσωρινή εφαρμογή.

Με εξαιρετική εκτίμηση,

Εξ ονόματος του Συμβουλίου της Ευρωπαϊκής Ένωσης
Συμφωνία

υπό μορφή ανταλλαγής επιστολών μεταξύ της Ευρωπαϊκής Κοινότητας και της Δημοκρατίας της Ινδίας περί των εγγυημένων τιμών για τη ζάχαρη από ζαχαροκάλαμο για την περίοδο παράδοσης 1999/2000

A. Επιστολή αριθ. 1

Βρυξέλλες, 13 Νοεμβρίου 2000

Κύριε,

Στα πλαίσια των διαπραγματεύσεων που προβλέπονται στο άρθρο 5 παράγραφος 4 της συμφωνίας μεταξύ της Ευρωπαϊκής Κοινότητας και της Δημοκρατίας της Ινδίας για τη ζάχαρη από ζαχαροκάλαμο, οι αντιπρόσωποι της Ινδίας και της Επιτροπής, ενεργώντας εξ ονόματος της Ευρωπαϊκής Κοινότητας, συμφώνησαν τα ακόλουθα:

Για την περίοδο παραδόσεως από την 1η Ιουλίου 1999 μέχρι τις 30 Ιουνίου 2000, οι εγγυημένες τιμές που αναφέρονται στο άρθρο 5 παράγραφος 4 της συμφωνίας, για τους σκοπούς της παρέμβασης που προβλέπεται στο άρθρο 6 της εν λόγω συμφωνίας, είναι οι ακόλουθες:

α) για την ακατέργαστη ζάχαρη: 52,37 ευρώ ανά 100 χιλιόγραμμα,

β) για τη λευκή ζάχαρη: 64,65 ευρώ ανά 100 χιλιόγραμμα.

Οι τιμές αυτές αφορούν μη συσκευασμένη ζάχαρη, αντιπροσωπευτικού ποιοτικού τύπου όπως ορίζεται από την κοινοτική νομοθεσία, και νοούνται CIF, "free out" σε ευρωπαϊκά λιμάνια της Κοινότητας. Η εισαγωγή των τιμών αυτών κατ' ουδένα τρόπο προδικάζει τις αντίστοιχες θέσεις των συμβαλλομένων μερών ως προς τις αρχές καθορισμού των εγγυημένων τιμών.

Θα σας παρακαλούσα να μου γνωρίσετε τη λήψη της παρούσας επιστολής και να μου επιβεβαιώσετε ότι αυτή, συνοδευόμενη από την απάντησή σας, αποτελεί συμφωνία μεταξύ της κυβερνήσεώς σας και της Κοινότητας.

Με εξαιρετική εκτίμηση.

Εξ ονόματος του Συμβουλίου της Ευρωπαϊκής Ένωσης

>PIC FILE= "L_2001010EL.005402.EPS">

B. Επιστολή αριθ. 2

Βρυξέλλες, 13 Νοεμβρίου 2000

Κύριε,

Έχω την τιμή να σας γνωρίσω τη λήψη σημερινής επιστολής σας η οποία έχει ως εξής:

"Στα πλαίσια των διαπραγματεύσεων που προβλέπονται στο άρθρο 5 παράγραφος 4 της συμφωνίας μεταξύ της Ευρωπαϊκής Κοινότητας και της Δημοκρατίας της Ινδίας, οι αντιπρόσωποι της Ινδίας και της Επιτροπής, ενεργώντας εξ ονόματος της Ευρωπαϊκής Κοινότητας, συμφώνησαν τα ακόλουθα:

Για την περίοδο παραδόσεως από την 1η Ιουλίου 1999 μέχρι τις 30 Ιουνίου 2000, οι εγγυημένες τιμές που αναφέρονται στο άρθρο 5 παράγραφος 4 της συμφωνίας, για τους σκοπούς της παρέμβασης που προβλέπεται στο άρθρο 6 της εν λόγω συμφωνίας, είναι οι ακόλουθες:

α) για την ακατέργαστη ζάχαρη: 52,37 ευρώ ανά 100 χιλιόγραμμα,

β) για τη λευκή ζάχαρη: 64,65 ευρώ ανά 100 χιλιόγραμμα.

Οι τιμές αυτές αφορούν μη συσκευασμένη ζάχαρη, αντιπροσωπευτικού ποιοτικού τύπου όπως ορίζεται από την κοινοτική νομοθεσία, και νοούνται CIF, 'free out' σε ευρωπαϊκά λιμάνια της Κοινότητας. Η εισαγωγή των τιμών αυτών κατ' ουδένα τρόπο προδικάζει τις αντίστοιχες θέσεις των συμβαλλομένων μερών ως προς τις αρχές καθορισμού των εγγυημένων τιμών.

Θα σας παρακαλούσα να μου γνωρίσετε τη λήψη της παρούσας επιστολής και να μου επιβεβαιώσετε ότι αυτή, συνοδευόμενη από την απάντησή σας, αποτελεί συμφωνία μεταξύ της κυβερνήσεώς σας και της Κοινότητας."

Έχω την τιμή να σας επιβεβαιώσω την συμφωνία της κυβερνήσεώς μου επί των ανωτέρω.

Με εξαιρετική εκτίμηση.

Για την κυβέρνηση της Δημοκρατίας της Ινδίας

>PIC FILE= "L_2001010EL.005501.EPS">
ΣΥΜΦΩΝΗΜΕΝΑ ΠΡΑΚΤΙΚΑ μεταξύ του Καναδά και της Ευρωπαϊκής Κοινότητας όσον αφορά την υπογραφή της συμφωνίας για τις διεθνείς προδιαγραφές μη βάναυσης παγίδευσης

Ο ΚΑΝΑΔΑΣ ΚΑΙ Η ΕΥΡΩΠΑΪΚΗ ΚΟΙΝΟΤΗΤΑ,

ΣΗΜΕΙΩΝΟΝΤΑΣ την επιθυμία τους να υπογράψουν τη συμφωνία για τις διεθνείς προδιαγραφές μη βάναυσης παγίδευσης (στο εξής συμφωνία), το επικυρωμένο κείμενο της οποίας παρατίθεται ως παράρτημα των παρόντων πρακτικών, μεταξύ του Καναδά, της Ευρωπαϊκής Κοινότητας και της Ρωσικής Ομοσπονδίας,

ΑΝΑΓΝΩΡΙΖΟΝΤΑΣ την ανεκτίμητη συμβολή της Ρωσικής Ομοσπονδίας στις τριμερείς διαπραγματεύσεις και την αίσια σύναψη της συμφωνίας και

ΠΕΠΕΙΣΜΕΝΟΙ ότι η συμφωνία θα πρέπει να εφαρμοστεί το ταχύτερο δυνατόν μεταξύ του Καναδά και της Ευρωπαϊκής Κοινότητας,

ΕΠΙΘΥΜΩΝΤΑΣ να συμμετάσχει η Ρωσική Ομοσπονδία ως μέρος της συμφωνίας το συντομότερο δυνατόν,

ΚΑΛΟΥΝ τη Ρωσική Ομοσπονδία να υπογράψει τη συμφωνία το ταχύτερο δυνατόν και

ΣΥΜΦΩΝΟΥΝ ότι:

- η συμφωνία, μέχρις ότου αρχίσει να ισχύει μεταξύ των τριών μερών, θα εφαρμόζεται μεταξύ του Καναδά και της Ευρωπαϊκής Κοινότητας σε διμερή βάση από μια ημερομηνία που θα συμφωνηθεί μεταξύ τους εντός 30 ημερών μετά την ημερομηνία κατάθεσης των εγγράφων επικύρωσης, σύναψης ή έγκρισης εκ μέρους του Καναδά και της Ευρωπαϊκής Κοινότητας,

- το ρωσικό κείμενο της συμφωνίας θα είναι αυθεντικό μόνον μετά την έναρξη ισχύος της συμφωνίας μεταξύ των τριών μερών.

Συντάχθηκε στις Βρυξέλλες, στα αγγλικά στις 15 Δεκεμβρίου 1997, σε δύο πρωτότυπα.

Για την Ευρωπαϊκή Κοινότητα

Για την κυβέρνηση του Καναδά
ΣΥΜΦΩΝΙΑ υπό μορφήν ανταλλαγής επιστολών σχετικά με την προσωρινή εφαρμογή του πρωτοκόλλου που καθορίζει τις αλιευτικές δυνατότητες και τη χρηματοδοτική αντιστάθμιση που προβλέπονται στη συμφωνία μεταξύ της Ευρωπαϊκής Οικονομικής Κοινότητας και της Δημοκρατίας της Ακτής Ελεφαντοστού όσον αφορά την αλιεία στα ανοικτά της Ακτής Ελεφαντοστού, για την περίοδο από 1ης Ιουλίου 1997 έως 30 Ιουνίου 2000

Α. Επιστολή της κυβέρνησης της Ακτής Ελεφαντοστού

Κύριε,

Αναφερόμενος στο πρωτόκολλο, που μονογραφήθηκε στις 30 Ιουνίου 1997, για τον καθορισμό των αλιευτικών δυνατοτήτων και της χρηματοδοτικής αντιστάθμισης για την περίοδο από 1ης Ιουλίου 1997 έως 30 Ιουνίου 2000, έχω την τιμή να σας πληροφορήσω ότι η κυβέρνηση της Ακτής Ελεφαντοστού είναι πρόθυμη να εφαρμόσει το εν λόγω πρωτόκολλο προσωρινά, από την 1η Ιουλίου 1997, εν αναμονή της έναρξης ισχύος του σύμφωνα με το άρθρο 8, υπό την προϋπόθεση ότι η Ευρωπαϊκή Κοινότητα είναι διατεθειμένη να πράξει το ίδιο.

Στην περίπτωση αυτή, η πρώτη δόση που ισούται με το ένα τρίτο της χρηματοδοτικής αντιστάθμισης, που καθορίζεται στο άρθρο 3 του πρωτοκόλλου, πρέπει να καταβληθεί πριν από τις 31 Δεκεμβρίου 1997.

Παρακαλώ να μου επιβεβαιώσετε τη συμφωνία της Ευρωπαϊκής Κοινότητας για την εν λόγω προσωρινή εφαρμογή.

Με εξαιρετική εκτίμηση,

Για την κυβέρνηση της Ακτής Ελεφαντοστού

Β. Επιστολή της Ευρωπαϊκής Κοινότητας

Κύριε,

Έχω την τιμή να επιβεβαιώσω τη λήψη σημερινής επιστολής σας, η οποία έχει ως εξής:

«Αναφερόμενος στο πρωτόκολλο, που μονογραφήθηκε στις 30 Ιουνίου 1997, για τον καθορισμό των αλιευτικών δυνατοτήτων και της χρηματοδοτικής αντιστάθμισης για την περίοδο από 1ης Ιουλίου 1997 έως 30 Ιουνίου 2000, έχω την τιμή να σας πληροφορήσω ότι η κυβέρνηση της Ακτής Ελεφαντοστού είναι πρόθυμη να εφαρμόσει το εν λόγω πρωτόκολλο προσωρινά, από την 1η Ιουλίου 1997, εν αναμονή της έναρξης ισχύος του σύμφωνα με το άρθρο 8, υπό την προϋπόθεση ότι η Ευρωπαϊκή Κοινότητα είναι διατεθειμένη να πράξει το ίδιο.

Στην περίπτωση αυτή, η πρώτη δόση που ισούται με το ένα τρίτο της χρηματοδοτικής αντιστάθμισης, που καθορίζεται στο άρθρο 3 του πρωτοκόλλου, πρέπει να καταβληθεί πριν από τις 31 Δεκεμβρίου 1997.

Παρακαλώ να μου επιβεβαιώσετε τη συμφωνία της Ευρωπαϊκής Κοινότητας για την εν λόγω προσωρινή εφαρμογή.»

Έχω την τιμή να σας επιβεβαιώσω τη συμφωνία της Ευρωπαϊκής Κοινότητας για την εν λόγω προσωρινή εφαρμογή.

Με εξαιρετική εκτίμηση,

Εξ ονόματος του Συμβουλίου της Ευρωπαϊκής Ένωσης
ΣΥΜΦΩΝΙΑ υπό μορφή ανταλλαγής επιστολών σχετικά με την προσωρινή εφαρμογή του πρωτοκόλλου για τον καθορισμό των αλιευτικών δυνατοτήτων και των οικονομικών ανταλλαγμάτων που προβλέπονται στη συμφωνία μεταξύ της Ευρωπαϊκής Οικονομικής Κοινότητας και της κυβέρνησης της Δημοκρατίας της Γουινέας-Μπισάου όσον αφορά την αλιεία στα ανοικτά των ακτών της Γουινέας-Μπισάου για την περίοδο από 16 Ιουνίου 1997 έως 15 Ιουνίου 2001

Α. Επιστολή της κυβερνήσεως της Δημοκρατίας της Γουινέας-Μπισάου

Κύριε,

Αναφερόμενος στο πρωτόκολλο το οποίο μονογραφήθηκε στις 4 Ιουνίου 1997, για τον καθορισμό των αλιευτικών δυνατοτήτων και των οικονομικών ανταλλαγμάτων για την περίοδο από 16 Ιουνίου 1997 έως 15 Ιουνίου 2001, έχω την τιμή να σας πληροφορήσω ότι η κυβέρνηση της Δημοκρατίας της Γουινέας-Μπισάου είναι έτοιμη να εφαρμόσει το εν λόγω πρωτόκολλο σε προσωρινή βάση από τις 16 Ιουνίου 1997, μέχρις ότου τεθεί σε ισχύ σύμφωνα με το άρθρο 9, υπό τον όρο ότι η Κοινότητα διατίθεται να πράξει το αυτό.

Εξυπακούεται ότι, στην περίπτωση αυτή, η καταβολή της πρώτης ετήσιας δόσεως των οικονομικών ανταλλαγμάτων που καθορίζονται στο άρθρο 2 του πρωτοκόλλου πρέπει να πραγματοποιηθεί πριν από τις 31 Δεκεμβρίου 1997.

Θα σας ήμουν ευγνώμων εάν μου επιβεβαιώνατε τη συμφωνία της Κοινότητας σχετικά με την εν λόγω προσωρινή εφαρμογή.

Με τιμή,

Για την κυβέρνηση της Δημοκρατίας της Γουινέας-Μπισάου

Β. Επιστολή της Κοινότητας

Κύριε,

Έχω την τιμή να επιβεβαιώσω τη λήψη της σημερινής επιστολής σας, η οποία έχει ως εξής:

«Αναφερόμενος στο πρωτόκολλο το οποίο μονογραφήθηκε στις 4 Ιουνίου 1997, για τον καθορισμό των αλιευτικών δυνατοτήτων και των οικονομικών ανταλλαγμάτων για την περίοδο από 16 Ιουνίου 1997 έως 15 Ιουνίου 2001, έχω την τιμή να σας πληροφορήσω ότι η κυβέρνηση της Δημοκρατίας της Γουινέας-Μπισάου είναι έτοιμη να εφαρμόσει το εν λόγω πρωτόκολλο σε προσωρινή βάση από τις 16 Ιουνίου 1997, μέχρις ότου τεθεί σε ισχύ σύμφωνα με το άρθρο 9, υπό τον όρο ότι η Κοινότητα διατίθεται να πράξει το αυτό.

Εξυπακούεται ότι, στην περίπτωση αυτή, η καταβολή της πρώτης ετήσιας δόσεως των οικονομικών ανταλλαγμάτων που καθορίζονται στο άρθρο 2 του πρωτοκόλλου πρέπει να πραγματοποιηθεί πριν από τις 31 Δεκεμβρίου 1997.

Θα σας ήμουν ευγνώμων εάν μου επιβεβαιώνατε τη συμφωνία της Κοινότητας σχετικά με την εν λόγω προσωρινή εφαρμογή.»

Έχω την τιμή να σας επιβεβαιώσω τη συμφωνία της Κοινότητας σχετικά με την εν λόγω προσωρινή εφαρμογή.

Με τιμή,

Εξ ονόματος του Συμβουλίου της Ευρωπαϊκής Ένωσης